נולד בתל אביב לשמואל, שעלה מאוסטריה ערב מלחמת העולם השנייה. למד בישיבת היישוב החדש בתל אביב ולאחר מכן למד בישיבת איתרי בירושלים, אצל הרב שמואל אוירבך. הרב אוירבך שידך אותו עם בתו של הרב דב צבי קרלנשטיין, ראש ישיבת גרודנא. לאחר נישואיו עבר לקריית ישיבת פוניבז' באשדוד. שימש כנושא ונותן בישיבת גרודנא ולימים כר"מ וראש ישיבה שם.
במסע הלוויה של חמיו הרב קרלנשטיין, הכתיר הרב אוירבך את הרב שמידע לממשיך דרכו של חמיו בראשות הישיבה, בהתאם לצוואת הרב קרלנשטיין.
לאחר פטירת חמיו הפך גם לנשיא מוסדות הישיבה שם, בהם תלמוד תורה ישיבה לצעירים ובית ספר בית יעקב.
כתלמיד הרב אוירבך, משתייך הרב שמידע למפלגת בני תורה. סמוך לפטירת הרב אוירבך מונה לחבר מועצת גדולי עולם התורה שלה.
יצירתו.
תלמידיו הוציאו לאור חבורות וקונטרסים משיעוריו על מסכתות מסדר נשים וסדר נזיקין.
משפחתו.
רעייתו גיטל היא מנהלת בית יעקב באשקלון. אחד מגיסיו הוא הרב ברוך מרדכי אטינגר, ראש ישיבת כנסת יחזקאל באלעד. בנו הרב יעקב הוא ראש כולל אחה"צ לאברכים באשדוד.
מייק רוג'רס
מייקל "מייק" רוג'רס (באנגלית: Michael "Mike" Rodgers; נולד ב-24 באפריל; 1985) הוא אצן אמריקאי, אלוף העולם (דוחה 2019) בריצת שליחים 4X100 מטר וסגן אלוף העולם באולם (דוחא 2010) בריצת 60 מטר. אלוף ארצות הברית בריצת 100 מטר (2009 ו-2014) ואלוף ארצות הברית באולם בריצת 60 מטר (2008, 2010, ו-2011).
קריירה.
במרץ 2008 התחרה רוג'רס באליפות הבינלאומית הגדולה הראשונה שלו. הייתה זו אליפות העולם באולם שנערכה בוולנסיה, בה סיים רביעי בריצת 60 מטר בתוצאה של 6.57 שניות, 3 מאיות השנייה איטי ממדליית כסף.
באליפות העולם שנערכה בברלין באוגוסט 2009 סיים רוג'רס במקום תשיעי בריצת 100 מטר בתוצאה של 10.04 שניות. נוסף לכך, הוא פסל עם חבריו בריצת שליחים 4X100 מטר בשלב המוקדמות.
סגן אלוף העולם באולם.
באליפות העולם באולם שנערכה בדוחה קטר ב-13 במרץ 2010 זכה רוג'רס במדליית כסף בריצת 60 מטר בתוצאה של 6.53 שניות, אחרי דוויין צ'יימברס מבריטניה (6.48 שניות) ולפני דניאל ביילי מאנטיגואה וברבודה (6.57 שניות).
בתחרות ליגת היהלום שנערכה ביוג'ין, אורגון שנערכה ביוני 2011 סיים רוג'רס במקום השני בריצת 100 מטר בשיא אישי חדש של 9.85 שניות.
ב-19 ביולי 2011 נמצא רוג'רס חיובי באימרוץ בתחרות באיטליה ונמנע ממנו להשתתף באליפות העולם שנערכה בדאיגו באותה השנה. להגנתו הוא טען שלקח בטעות את הממריץ במשקה אנרגיה באיטליה.
במרץ 2012 הוא קיבל השעיה של 9 חודשים מהשתתפות בתחרויות שהחלו מהיום בו נלקחה דגימת השתן שלו, כך שהתאפשר לו להשתתף במבחנים האמריקאים לאולימפיאדת לונדון (2012). במבחנים עצמם שנערכו ביוג'ין, הוא סיים במקום רביעי בריצת 100 מטר בתוצאה של 9.94 שניות.
באליפות העולם שנערכה במוסקבה, זכה רוג'רס במדליית כסף בריצת שליחים 4X100 מטר ביחד עם צ'ארלס סילמון, רקים סאלם וג'סטין גטלין בתוצאה של 37.66 שניות, אחרי ג'מייקה (37.36 שניות) ולפני קנדה (37.92 שניות). נוסף לכך, הוא סיים במקום שישי בריצת 100 מטר בתוצאה של 10.06 שניות. בשלב חצי הגמר הוא קבע תוצאה של 9.93 שניות, ועלה מהמקום השלישי לריצת הגמר.
באליפות העולם שנערכה בבייג'ינג, בשנת 2015 הוא סיים במקום חמישי בריצת 100 מטר בתוצאה של 9.94 שניות. בשלב חצי הגמר הוא קבע תוצאה של 9.86 שניות ועלה שני לריצת הגמר. בריצת שליחים 4X100 מטר רוג'רס וחבריו פסלו בגמר.
באליפות העולם באולם שנערכה בפורטלנד, אורגון במרץ 2016 הוא סיים שישי בריצת 60 מטר בתוצאה של 6.54 מטר.
באולימפיאדת ריו דה ז'ניירו (2016) הוא פסל בריצת שליחים 4X100 מטר ביחד עם חבריו.
באליפות העולם שנערכה בלונדון בחודש אוגוסט הוא זכה במדליית כסף בריצת שליחים 4X100 מטר ביחד עם ג'סטין גטלין, ג'יילן בייקון וכריסטיאן קולמן בתוצאה של 37.52 שניות, אחרי בריטניה (37.47 שניות) ולפני יפן (38.04). חודש לאחר מכן, בגמר ליגת היהלום שנערכה בבריסל, זכה רוג'רס במדליית כסף בריצת 100 מטר בתוצאה של 10.09 שניות.
בתחרות הגביע הבינבשתי שנערכה באוסטרבה, צ'כיה בתחילת ספטמבר 2018 הוא זכה כנציג אמריקה במדליית זהב בריצת שליחים 4x100 מטר.
אלוף אמריקה.
במשחקים הפאן אמריקאיים שנערכו בלימה, פרו באוגטסט 2019 הוא זכה בשתי מדליות, זהב וארד. מדליית זהב בריצת 100 מטר בתוצאה של 10.09 שניות ומדליית ארד בריצת שליחים 4x100 מטר בתוצאה של 38.79 שניות.
אלוף עולם בשליחים.
באליפות העולם שנערכה בקטר באוקטובר אותה שנה הוא זכה במדליית זהב בריצת שליחים 4X100 מטר ביחד עם כריסטיאן קולמן,
ג'סטין גאטלין ונואה ליילס בשיא לאומי חדש של 37.10 שניות, לפני בריניה (37.36 שניות) ויפן (37.43 שניות). נוסף לכך, הוא סיים במקום תשיעי בריצת 100 מטר בתוצאה של 10.12 שניות.
The Best
The Best (אריאנה גרנדה)
היפוקרניבורים
היפוקרניבורים (באנגלית: Hypocarnivore) הם בעלי חיים שתזונתם מכילה פחות מ-30% בשר. הם מגוונים את תזונתם בפטריות, פירות, או חלקי צמחים אחרים. מינים אלה נחשבים לאוכלי כל כמו המסוקרניבורים, המותאמים מעט יותר לאכילת בשר.
אצל הטורפים התפתחו ההיפוקרניבורים מהאוליגוקן, אז מינים שונים של כלביים עברו מתזונה היפרקרניבורית לתזונה היפוקרניבורים ועד המיוקן 25 מינים של כלביים מתת-המשפחה בורופגיים (למשל הסוגים: "Oxetocyon" ,"Cynarctus" ו-"Phlaocyon") עברו בין תזונות אלה. ואולם עד סוף הפליוקן רובם נכחדו לחלוטין והכלביים המודרניים אינם ניזונים בצורה זו.
למינים אלה לסתות רחבות מעט ובהן שיניים טוחנות גדולות שעוזרות להם ללעוס צמחייה שוב ושוב כתחליף למזון בשרי. בניגוד לאוכלי צמחים מתמחים כמו פרות, יש להם ניבים ושיניים חותכות גדולות שמאפשרות להם לאכול בשר, והם מתקשים לעכל עשבים ועלים, כך שהם ניזונים בעיקר מפירות, ירקות ומזון נוסף שאינו צורך עיכול מתמחה.
דוגמאות.
בעלי חיים היפוקרניבורים כוללים מינים רבים של דוביים כמו דוב חום או דוב שחור אמריקאי, הקינקז'ו, הבינטורונג, מספר פרימטים כמו המקוק, הקפוצ'ין והשימפנזה, וכמה מכרסמים.
אבול-עבאס
Faith (שיר של סטיבי וונדר)
Faith (בעברית: אמונה) הוא סינגל שהוקלט על ידי הזמר-יוצר סטיבי וונדר, ביחד עם הזמרת-יוצרת האמריקאית אריאנה גרנדה, מתוך פסקול הסרט "לשיר". השיר יצא לאור ב-4 בנובמבר 2016, כסינגל הראשון מתוך הפסקול.
השיר הגיע למקום הראשון במצעד השירים של מדיה פורסט.
רקע והפקה.
השיר נכתב על ידי ראיין טדר, בני בלנקו ופרנסיס פרידה סטארליט והופק על ידי טדר ובלנקו. במהלך טקס פרסי גלובוס הזהב ה-74 זכה השיר למועמדות בקטגוריית "השיר המקורי הטוב ביותר", אך לא זכה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות.
Faith היא מילה באנגלית שפירושה אמונה.
האגדה של קורה - דמויות
האגדה של קורה (באנגלית: The Legend of Korra) היא סדרת אנימציה ששודרה בניקלודיאון בין 2012 ל-2014, סדרת ההמשך ל. להלן רשימה של דמויות מהסדרה.
הארי פוטר - דמויות משנה
פרס באפט&quot;א לעיצוב התלבושות הטוב ביותר
פרס באפט"א לעיצוב התלבושות הטוב ביותר (באנגלית: British Academy Film Award for Best Costume Design) הוא פרס המוענק מדי שנה על ידי האקדמיה הבריטית לאמנויות הקולנוע והטלוויזיה.
עונת 2014/2015 בליגת כדורגל נשים ראשונה
עונת 2014/2015 בליגת כדורגל נשים ראשונה הייתה העונה ה-17 של ליגות כדורגל הנשים בישראל תחת אחריות הההתאחדות לכדורגל בישראל. העונה נפתחה ב-25 בנובמבר 2014 והסתיימה ב-26 במאי 2015.
הקבוצה שסיימה ראשונה בליגת הנשים השנייה בעונת 2013/2014 והצטרפה לליגת נשים ראשונה לקראת עונה זו הייתה מכבי צור שלום ביאליק.
בעונה זו הצטרפה לליגת העל קבוצת האקדמיה ובכך עלה מספר הקבוצות בליגה ל-9.
הליגה הסדירה כללה 9 קבוצות ששיחקו ביניהן במשך 2 סיבובים בני 9 מחזורים כל אחד (לכל קבוצה 8 משחקים בסיבוב) - 18 מחזורים בסך הכל (16 משחקים לקבוצה). לאחר מכן פוצלה הליגה לפלייאוף עליון שבו 5 קבוצות ששיחקו ביניהן במשך 2 סיבובים בני 5 מחזורים כל אחד (4 משחקים לקבוצה בסיבוב) ופלייאוף תחתון שבו 4 קבוצות ששיחקו ביניהן בסיבוב אחד בן 3 מחזורים, שכוללים תוספת של 10 ו-3 מחזורים לעונה הסדירה בהתאמה ובסה"כ 28 ו-21 מחזורים בהתאמה (24 משחקים לקבוצה בפלייאוף העליון ו-19 בתחתון). לפי תקנון האליפות האקדמיה לכדורגל בנות לא יכלה לרדת ליגה.
בעונה זו ניתן לכל קבוצה לצרף 2 שחקניות זרות.
אס"א תל אביב, אלופת העונה הקודמת, זכתה באליפות והצליחה להגן על תוארה בפעם השישית ברציפות.
מכבי צור שלום ביאליק שרק עלתה ליגה, סיימה אחרונה וירדה חזרה לליגה השנייה לאחר עונה אחת בלבד.
קבוצת האקדמיה, בעונתה הראשונה בליגת העל לנשים, הצליחה להתברג לפלייאוף העליון וסיימה במקום החמישי בליגה.
דראפט התרחבות
הפיי
מתקפת זלילה
מתקפת זלילה (באנגלית: Feeding frenzy) היא סוג של התנהגות אכילה בעולם החי וצורת אכילה של מספר בעלי חיים, המתנפלים בקבוצות גדולות על מזונם. מינים רבים של קרניבורים כמו כרישים שונים (למשל כריש לימוני, כרישון לבן-קצוות או כריש שחור-שוליים) ופיראניות ניזונים בהתנפלות אדירה על טרפם.
הסיבה לכך היא עקב טירוף של ריח וחישה חזקה המהממת את מוחם, וגורמת להם לנשוך באופן אוטומטי את הטרף הקרוב. סיבה נוספת היא כאשר מתקבצים מיני טורפים רבים על כמות טרף קטנה יחסית, כך שלא כולם יזכו לאכול, וכל פרט מנסה להתנפל בעוצמה על המזון. בנוסף הם מנסים להימנע בכך מחומסנות של חיות אחרות.